turjo4nis/wikipedia-bn-dump-20250701 huggingface dataset:
আউলি ক্রাভালিও

আউলি ক্রাভালিও (  ) একজন মার্কিন অভিনেত্রী এবং গায়িকা। ২০১৬ সালে মোয়ানা চলচ্চিত্রে কেন্দ্রীয় চরিত্রে অভিনয়ের মাধ্যমে তার অভিনয় জীবন শুরু করেন।

প্রাথমিক জীবন 
আউলি ক্রাভালিও ২০০০ সালের ২২ নভেম্বর হাওয়াইয়ের কোহালাতে জন্মগ্রহণ করেন। তিনি চীনা, আইরিশ, স্থানীয় হাওয়াই, পর্তুগিজ এবং পুয়ের্তো রিকো বংশোদ্ভূত। তার চলচ্চিত্র কর্মজীবন শুরুর সময় তিনি তার মায়ের সাথে হাওয়াইয়ের মিলিলানিতে বসবাস করতেন এবং পাতালামার কেমেহামেলা স্কুলে হাই স্কুলের প্রথম বছরের শিক্ষার্থী ছিলেন।

কর্মজীবন 
ক্রাভালিও বলেন, তিনি প্রথমে "মোয়ানার অডিশনে যেতে চাননি। কারণ ইউটিউবে অনেকেই এই অডিশনের জন্য এতে দাখিল করেছিল।" যদিও এক অনুষ্ঠানে তার প্রতিভা দেখে একজন তাকে ওই চরিত্রের জন্য পরীক্ষা দেয়ার কথা বলে। দি ওয়াল্ট ডিজনি কোম্পানি জানায়, ক্রাভালিও ছিলেন একশত প্রতিযোগীর মধ্যে সর্বশেষ প্রার্থী। ফেব্রুয়ারি ২০১৭ সালে এক বিবৃতিতে জানানো হয়, তিনি ড্রামা হাই নামক নতুন চলচ্চিত্রের জন্য চুক্তিবদ্ধ হয়েছেন।

চলচ্চিত্র তালিকা

পুরস্কার ও মনোনয়ন

তথ্যসূত্র

বহিঃসংযোগ 

 

২০০০-এ জন্ম
জীবিত ব্যক্তি
২১শ শতাব্দীর মার্কিন অভিনেত্রী
মার্কিন শিশু অভিনেত্রী
চীনা বংশোদ্ভূত মার্কিন ব্যক্তি
অ্যানি পুরস্কার বিজয়ী
২১শ শতাব্দীর মার্কিন সঙ্গীতশিল্পী
২১শ শতাব্দীর মার্কিন গায়িকা
হিস্পানিক ও লাতিন আমেরিকান অভিনেত্রী
ওয়াল্ট ডিজনি রেকর্ডসের শিল্পী
আইরিশ বংশোদ্ভূত মার্কিন ব্যক্তি
মার্কিন কণ্ঠাভিনেত্রী
আইরিশ বংশোদ্ভূত অভিনেত্রী
মার্কিন শিশু সঙ্গীতশিল্পী
উভকামী অভিনেত্রী
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
অডিওবই পাঠক
কলাম্বিয়া বিশ্ববিদ্যালয়ের প্রাক্তন শিক্ষার্থী
এশীয় বংশোদ্ভূত এলজিবিটিকিউ মার্কিন ব্যক্তি
ধরণীবাড়ী ইউনিয়ন

ধরণীবাড়ী ইউনিয়ন বাংলাদেশের রংপুর বিভাগের কুড়িগ্রাম জেলার উলিপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৪৯.৯৪.৪৪।

ভৌগোলিক অবস্থান ও আয়তন 
উলিপুর উপজেলা সদর হতে দক্ষিণ দিকে অবস্থিত এ ইউনিয়নের মোট আয়তন ৫০০৬ একর বা ২০.২৫ বর্গকিলোমিটার।

প্রশাসনিক এলাকা 
ধরণীবাড়ী ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত।

জনসংখ্যা 
২০১১ সালের আদমশুমারি অনুযায়ী ধরনিবাড়া ইউনিয়নের মোট জনসংখ্যা ছিল ২৭৯৬৪ জন, যারা ৭৪৮৬ টি পরিবারে বসবাস করে,  যার মধ্যে পুরুষ হল ১৪১৯৪ জন এবং নারী হল ১৪৭৭০ জন।

শিক্ষা ও সংস্কৃতি 
ধরনিবাড়া ইউনিয়নের গড় সাক্ষরতা হার ৪৯.৩%। তার মধ্যে নারী শিক্ষার হার ৪৫.৯% এবং পুরুষ শিক্ষার হার ৫৩.২%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ

অর্থনীতি ও যোগাযোগ 
ধরনিবাড়া ইউনিয়নের অর্থনীতি মূলত কৃষি নির্ভর।

পর্যটন
 মুন্সিবাড়ি জমিদার বাড়ি

আরও দেখুন 
 বাংলাদেশের ইউনিয়ন
 বাংলাদেশে স্থানীয় সরকার
 রংপুর বিভাগ

তথ্যসূত্র

বহিঃসংযোগ
 ধরনিবাড়া ইউনিয়ন — বাংলাদেশ জাতীয় তথ্য বাতায়ন

উলিপুর উপজেলার ইউনিয়ন
চেরাগদানি মসজিদ



ইতিহাস

অবস্থান
ঐতিহাসিক এ মসজিদটি ঝিনাইদহ জেলায় অবস্থিত।

স্থাপত্যশৈলী
মসজিদটির পাথরের কারুকাজ এবং নকশা বেশ প্রাচীন। এর অভ্যন্তরীণ কারুকাজ বেশ চমৎকার।

তথ্যসূত্র
বার্নিস রুবেনস

বার্নিস রুবেনস (২৬ জুলাই, ১৯২৩ - ১৩ অক্টোবর, ২০০৪) ছিলেন একজন ওয়েল্‌স বংশোদ্ভূত ব্রিটিশ লেখিকা। তিনি তার দ্য ইলেক্টেড মেম্বার উপন্যাসের জন্য ১৯৭০ সালে ম্যান বুকার পুরস্কার অর্জন করেন।

প্রাথমিক জীবন
রুবেনস ১৯২৩ সালের ২৬ জুলাই কার্ডিফে জন্মগ্রহণ করেন। তার পিতা এলি রুবেনস ছিলেন একজন লিথুনীয় ইহুদি। তিনি ১৬ বছর বয়সে ১৯০০ সালে ইউরোপ ছেড়ে নতুন জীবনের সন্ধানে নিউ ইয়র্ক সিটির উদ্দেশ্যে পাড়ি জমান। কিন্তু টিকেট প্রতারকের খপ্পরে পড়ে তিনি মার্কিন যুক্তরাষ্ট্রে যেতে পারেন নি এবং তিনি কার্ডিফে পৌঁছান। তিনি ওয়েলসে থাকার সিদ্ধান্ত নেন এবং সেখানে তার ডরথি কোহেনের সাথে সাক্ষাৎ হয় ও তাকে বিয়ে করে। ডরথির পরিবার পোল্যান্ড থেকে কার্ডিফে আসেন। রুবেনসেরা চার ভাই-বোন। তার দুই ভাই হ্যারল্ড ও সিরিল ধ্রুপদী বেহালা বাদক। হ্যারল্ডকে তার অসুস্থতার জন্য বেহালা বাজানো ছেড়ে দিতে হয়, তবে সিরিল পরবর্তীতে লন্ডন সিম্ফনি অর্কেস্ট্রার বেহালা বাদক হিসেবে নিয়োগ লাভ করেন। রুবেনস তার ভাইদের মত সঙ্গীতে পারদর্শী না হলেও তিনি পরে সেলো বাজানো শিখেন। রুবেনস প্রথমে কার্ডিফ হাই স্কুল ফর গার্লস-এ পড়াশুনা করেন ও পরে ১৯৪৭ সালে কার্ডিফ বিশ্ববিদ্যালয় থেকে ইংরেজি সাহিত্য বিষয়ে স্নাতক ডিগ্রী লাভ করেন।

পারিবারিক জীবন
রুবেনস রুডি নাসায়েরের সাথে বিবাহবন্ধনে আবদ্ধ হন। রুডি একজন মদ ব্যবসায়ী ও ঔপন্যাসিক। তাদের দুই কন্যা, রেবেকা ও শ্যারন।

কর্মজীবন
১৯৫০ সাল থেকে ১৯৫৫ সাল পর্যন্ত রুবেনস বার্মিংহামের একটি গ্রামার স্কুলে শিক্ষকতা করেন। পরে তিনি কয়েকটি প্রামাণ্যচিত্র নির্মাণ করেন। এছাড়া তিনি ওয়ান অফ দ্য ফ্যামিলি (১৯৬৪), কল আস বাই নেম (১৯৬৮), আউট অফ দ্য মাউথস (১৯৭০) চলচ্চিত্রের এবং থার্ড পার্টি (১৯৭২) টেলিভিশন নাটকের চিত্রনাট্য লিখেন।

সাহিত্যজীবন
রুবেনসের প্রথম উপন্যাস সেট অন এজ ১৯৬০ সালে প্রকাশিত হয়। বইটিতে তিনি তার নানীর সাথে তার সম্পর্কের কথা বিবৃত করেছেন। ১৯৭০ সালে তিনি তার দ্য ইলেক্টেড মেম্বার উপন্যাসের জন্য প্রথম নারী হিসেবে ম্যান বুকার পুরস্কার অর্জন করেন।

সাহিত্যকর্ম

 সেট অন এজ (১৯৬০)
 মাদাম সউসাজ্‌কা (১৯৬২)
 মেইট ইন থ্রি (১৯৬৬)
 চোজেন পিপল (১৯৬৯)
 দ্য ইলেক্টেড মেম্বার (১৯৬৯)
 সানডে বেস্ট (১৯৭১)
 গো টেল দ্য লেমিং (১৯৭৩)
 আই সেন্ট অ্যা লেটার টু মাই লাভ (১৯৭৫)
 দ্য পন্সন্‌বি পোস্ট (১৯৭৭)
 অ্যা ফাইভ-ইয়ার সেনটেন্স (১৯৭৮)
 স্প্রিং সোনাটা (১৯৭৯)
 বার্ডস অফ পেসেজ (১৯৮১)
 বাদার্স (১৯৮৩)
 মিঃ ওয়েকফিল্ড্‌স ক্রুসেড (১৯৮৫)
 আওয়ার ফাদার (১৯৮৭)
 কিংডম কাম (১৯৯০)
 অ্যা সলিটারি গ্রিফ (১৯৯১)
 মাদার রাশিয়া (১৯৯২)
 আটোবায়োপ্সি (১৯৯৩)
 হাইজ্যাক (১৯৯৩)
 ইস্টারডে ইন দ্য ব্যাক লেন (১৯৯৫)
 দ্য ওয়েটিং গেম (১৯৯৭)
 আই, ড্রেফাস (১৯৯৯)
 মিলওয়াকি (২০০১)
 নাইন লাইভস (২০০২)
 দ্য সার্জেন্টস্‌ টেল (২০০৩)
 হোয়েন আই গ্রো আপ (২০০৫)

তথ্যসূত্র

বহিঃসংযোগ

১৯২৩-এ জন্ম
২০০৪-এ মৃত্যু
২০শ শতাব্দীর ওয়েল্‌সীয় লেখিকা
২১শ শতাব্দীর ওয়েল্‌সীয় লেখিকা
২০শ শতাব্দীর ওয়েল্‌সীয় ঔপন্যাসিক
২১শ শতাব্দীর ওয়েল্‌সীয় ঔপন্যাসিক
ব্রিটিশ লেখিকা
ব্রিটিশ ইহুদি লেখিকা
লিথুনীয় বংশোদ্ভূত ব্রিটিশ
কার্ডিফের লেখক
কার্ডিফ বিশ্ববিদ্যালয়ের প্রাক্তন শিক্ষার্থী
ম্যান বুকার পুরস্কার বিজয়ী লেখিকা
বুকার পুরস্কার বিজয়ী
২০শ শতাব্দীর নারী শিক্ষাবিদ
ইহুদি ঔপন্যাসিক
সুখরঞ্জন সমাদ্দার

সুখরঞ্জন সমাদ্দার (১৫ জানুয়ারি ১৯৩৮ - ১৪ এপ্রিল ১৯৭১)   ছিলেন রাজশাহী বিশ্ববিদ্যালয়ের সংস্কৃত বিভাগের অধ্যাপক ও বাংলাদেশের শহীদ বুদ্ধিজীবী। ১৯৭১ সালে বাংলাদেশের স্বাধীনতা যুদ্ধ চলাকালীন ১৪ এপ্রিল পাকিস্তানি সেনাবাহিনী তাকে বাড়ি থেকে তুলে নিয়ে গিয়ে নির্মমভাবে হত্যা করে।

জন্ম ও শিক্ষাজীবন 
সুখরঞ্জন সমাদ্দার ১৯৩৮ সালের ১৫ জানুয়ারি বরিশাল জেলার বানারীপাড়া উপজেলার ইলুহার গ্রামে জন্মগ্রহণ করেন। তার পিতার নাম কার্তিক চন্দ্র সমাদ্দার, মা প্রফুল্লবালা সমাদ্দার। তিনি ১৯৫২ সালে স্থানীয় বাইশহারী স্কুল থেকে ম্যাট্রিক এবং ১৯৫৪ সালে বরিশাল বি এম কলেজ থেকে আই এ পাস করেন। এরপর কলকাতা বিশ্ববিদ্যালয় থেকে ১৯৫৭ সালে সংস্কৃতে বি.এ (সম্মান) ডিগ্রি লাভ করেন। পরবর্তীতে তিনি ঢাকা বিশ্ববিদ্যালয় থেকে সংস্কৃতে এম.এ পাস করেন।

কর্মজীবন
১৯৫৮ সালে সুখরঞ্জন সমাদ্দার গোপালগঞ্জ কলেজে অধ্যাপনা শুরু করার এক বছর পর ১৯৫৯ সালে রাজশাহী বিশ্ববিদ্যালয়ের সংস্কৃত বিভাগে প্রভাষক নিযুক্ত হন। তিনি ছিলেন মুক্তবুদ্ধি ও অসাম্প্রদায়িক চিন্তাধারার অধিকারী। নজরুল গীতি ও রবীন্দ্র সঙ্গীত শিল্পী হিসেবে তার খ্যাতি ছিল।

অবদান
১৯৭১ সালের মুক্তিযুদ্ধে রাজশাহী বিশ্ববিদ্যালয়ের যে চারজন শিক্ষক ও বুদ্ধিজীবীকে নৃশংসভাবে হত্যা করা হয়, সুখরঞ্জন সমাদ্দার তাদের একজন। ১৯৭১ সালের ১৩ এপ্রিল পাকিস্তানি সেনারা রাজশাহী শহরে প্রবেশ করে। সেদিন সন্ধ্যায় যুদ্ধে আহত একজন বাঙালি মুক্তিযোদ্ধা ইপিআর সেনা বিশ্ববিদ্যালয় ক্যাম্পাসে সুখরঞ্জন সমাদ্দারের বাসায় এসে আশ্রয় গ্রহণ করেন। ওই ইপিআর সেনাকে আশ্রয় দিলে বিপদ হতে পারে জেনেও তাকে আশ্রয় দেন ও তার রক্তাক্ত ক্ষতস্থান বেঁধে দিয়ে সারা রাত তার সেবা করেন। পরদিন ১৪ এপ্রিল সকালে পাকিস্তানি সেনারা সুখরঞ্জন সমাদ্দারকে ধরে নিয়ে যায়। ঘাতকেরা তাকে সেদিনই নির্মমভাবে হত্যা করে ফেলে রেখে দেয়। তার বাসার গোয়ালা গুলিবিদ্ধ সুখরঞ্জনকে মাটিচাপা দেয়, যা তিনি বিজয়ের পর পরিবারকে জানান।। বিশ্ববিদ্যালয় কর্তৃপক্ষ তার দেহাবশেষ তুলে এনে বিশ্ববিদ্যালয়ের গ্রন্থাগারের সামনে পুনঃসমাহিত করে।

পারিবারিক জীবন
তার স্ত্রীর নাম চম্পা রাণী সমাদ্দার। এ দম্পতি এক পুত্র ও দুই কণ্যার জনক। পুত্র সলিলরঞ্জন সমাদ্দার চিকিৎসক, কণ্যা মল্লিকা সমাদ্দার ও সুস্মিতা সমাদ্দার দুজনই শিক্ষকতা পেশায় নিয়োজিত।

সম্মননা 
রাজশাহী বিশ্ববিদ্যালয় কর্তৃপক্ষ তার নামানুসারে বিশ্ববিদ্যালয় ছাত্র শিক্ষক সাংস্কৃতিক কেন্দ্র (টিএসসিসি) এর নামকরণ করেছে 'শহীদ সুখরঞ্জন সমাদ্দার ছাত্র-শিক্ষক সাংস্কৃতিক কেন্দ্র'।

আরও দেখুন 
 ১৯৭১ বাংলাদেশী বুদ্ধিজীবী হত্যাকাণ্ড
 রাজশাহী বিশ্ববিদ্যালয়
 হবিবুর রহমান
 মীর আব্দুল কাইয়ুম
 শহীদ সুখরঞ্জন সমাদ্দার ছাত্র-শিক্ষক সাংস্কৃতিক কেন্দ্র
 মোহাম্মদ শামসুজ্জোহা

তথ্যসূত্র 

১৯৩৮-এ জন্ম
১৯৭১-এ মৃত্যু
বাংলাদেশী শিক্ষাবিদ
বাংলাদেশী বুদ্ধিজীবী
ঢাকা বিশ্ববিদ্যালয়ের প্রাক্তন শিক্ষার্থী
প্রতিবাদ-সম্পর্কিত মৃত্যু
রাজশাহী বিশ্ববিদ্যালয়ের শিক্ষক
বরিশাল জেলার ব্যক্তি
বাংলাদেশের স্বাধীনতা যুদ্ধে নিহত ব্যক্তি
সরকারি ব্রজমোহন কলেজ, বরিশালের প্রাক্তন শিক্ষার্থী
কলকাতা বিশ্ববিদ্যালয়ের প্রাক্তন শিক্ষার্থী
১৯৭১-এ শহীদ বুদ্ধিজীবী
ব্রিক্সটন

ব্রিক্সটন () যুক্তরাজ্যের রাজধানী লন্ডনের দক্ষিণাংশের ল্যামবেথ বরোর একটি এলাকা বা জেলা। এলাকাটিকে লন্ডন পরিকল্পনাতে বৃহত্তর লন্ডনের ৩৫টি গুরুত্বপূর্ণ কেন্দ্রের একটি হিসেবে চিহ্নিত করা হয়েছে।

ব্রিক্সটন মূলত একটি আবাসিক এলাকা। এখানে একটি গুরুত্বপূর্ণ রাস্তার বাজার বা হাট এবং অনেক খুচরা দোকান আছে।  এটি একটি বহুজাতিক সম্প্রদায়, যার জনসংখ্যার একটি বিশাল শতাংশ ক্যারিবীয় বংশোদ্ভূত। এলাকাটির সীমানায় আছে স্টকওয়েল, ক্লাপহ্যাম, স্ট্রিটহ্যাম, ক্যাম্বারওয়েল, টালস হিল এবং হার্ন হিল এলাকাগুলি। এই এলাকাতেই লন্ডনে ল্যামবেথ বরো বা বিভাগের মূল দফতরগুলি অবস্থিত।

ব্রিক্সটন এলাকাটি লন্ডনের ভৌগোলিক কেন্দ্র থেকে  দক্ষিণ ও দক্ষিণ-পশ্চিমে, ল্যামবেথ নর্থ টিউব স্টেশনের কাছে অবস্থিত।

তথ্যসূত্র

ল্যামবেথ বরোর এলাকা
লন্ডনের গুরুত্বপূর্ণ কেন্দ্র
মোস্তাফা জামানি

মোস্তাফা জামানি একজন জনপ্রিয় ইরানি অভিনেতা যিনি ১৯৮২ সালের ২০ জুন ইরানে জন্মগ্রহণ করেন। তিনি প্রথম অভিনয় করেন ইউসুফ-এ-পায়াম্বার (Yousuf e Payamber) নামক টিভি ধারাবাহিকে। ধারাবাহিকটিতে তিনি নবী ইউসুফ এর চরিত্রে অভিনয় করেন। ঐতিহাসিক প্রেক্ষাপটে নির্মিত ধারাবাহিকটি ইরানে জনপ্রিয়তা পায়। এরপর এটি বিশ্বের বিভিন্ন দেশে বিভিন্ন ভাষায় প্রচারিত হয়েছে। বাংলাদেশের বেসরকারি টিভি চ্যানেল এসএ টিভি ধারাবাহিকটি বাংলা ভাষায় ডাবিংয়ের মাধ্যমে ২৭ নভেম্বর, ২০১৬ থেকে ২৫ এপ্রিল, ২০১৭ খ্রিষ্টাব্দে ইউসুফ জুলেখা নামে সম্প্রচার করে।

টিভি ধারাবাহিক
তার অভিনীত অন্যান্য টিভি ধারাবাহিকঃ

চলচ্চিত্র
A Special Day
Atena (২০১৫)
Small Black Fish (২০১৪)
Jame Daran (২০১৪)
Special Line (২০১৪)
Twenty Weeks (২০১৩)
Mirror Shmdvn (২০১৩)
Berlin -7 (২০১২)
South Street Thief (২০১২)
I am his wife (২০১২)
My Father Love Story (২০১২)
Queen (২০১২)
A simple romantic (২০১১)
Final whistle (২০১১)
Parinaz (২০১১)
Booye Gandom (২০১০)
Paria Story (২০০৯)
Penalty (২০০৯)
Goodbye Baghdad (২০০৯)
Aal (২০০৯)

তথ্যসূত্র

ইরানি চলচ্চিত্র অভিনেতা
১৯৮২-এ জন্ম
জীবিত ব্যক্তি
চর মানিকা ইউনিয়ন

চর মানিকা বাংলাদেশের ভোলা জেলার অন্তর্গত চরফ্যাশন উপজেলার একটি ইউনিয়ন।

আয়তন 
চর মানিকা ইউনিয়নের আয়তন ১০,১৩৬ একর।

প্রশাসনিক কাঠামো 
চর মানিকা ইউনিয়ন চরফ্যাশন উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম দক্ষিণ আইচা থানার আওতাধীন। এটি জাতীয় সংসদের ১১৮নং নির্বাচনী এলাকা ভোলা-৪ এর অংশ।

জনসংখ্যার উপাত্ত 
২০১১ সালের আদমশুমারি অনুযায়ী চর মানিকা ইউনিয়নের মোট জনসংখ্যা ৩১,৪৫৬ জন। এর মধ্যে পুরুষ ১৬,১২৫ জন এবং মহিলা ১৫,৩৩১ জন। মোট পরিবার ৬,২০৩টি।

শিক্ষা 
২০১১ সালের আদমশুমারি অনুযায়ী চর মানিকা ইউনিয়নের সাক্ষরতার হার ৩৬%।

আরও দেখুন 
 চরফ্যাশন উপজেলা
 দক্ষিণ আইচা থানা
 ভোলা জেলা

তথ্যসূত্র

বহিঃসংযোগ 

চরফ্যাশন উপজেলার ইউনিয়ন
মুজিবনগর ইউনিয়ন

মুজিবনগর বাংলাদেশের ভোলা জেলার অন্তর্গত চরফ্যাশন উপজেলার একটি ইউনিয়ন।

আয়তন 
মুজিবনগর ইউনিয়নের আয়তন ৬,৪৩৭ একর।

প্রশাসনিক কাঠামো 
মুজিবনগর ইউনিয়ন চরফ্যাশন উপজেলার আওতাধীন ১৬নং ইউনিয়ন পরিষদ। এ ইউনিয়নের প্রশাসনিক কার্যক্রম দুলারহাট থানার আওতাধীন। এটি জাতীয় সংসদের ১১৮নং নির্বাচনী এলাকা ভোলা-৪ এর অংশ।

জনসংখ্যার উপাত্ত 
২০১১ সালের আদমশুমারি অনুযায়ী মুজিবনগর ইউনিয়নের মোট জনসংখ্যা ১০,৪০৪ জন। এর মধ্যে পুরুষ ৫,৪৫৪ জন এবং মহিলা ৪,৯৫০ জন। মোট পরিবার ১,৯৯৩টি।

শিক্ষা 
২০১১ সালের আদমশুমারি অনুযায়ী মুজিবনগর ইউনিয়নের সাক্ষরতার হার ২২.১%।

আরও দেখুন 
 চরফ্যাশন উপজেলা
 দুলারহাট থানা
 ভোলা জেলা

তথ্যসূত্র

বহিঃসংযোগ 

চরফ্যাশন উপজেলার ইউনিয়ন
শাহবাজপুর গ্যাসক্ষেত্র

শাহবাজপুর গ্যাসক্ষেত্র বাংলাদেশের ভোলা জেলায় অবস্থিত একটি গ্যাসক্ষেত্র। গ্যাসক্ষেত্রটি বাংলাদেশ পেট্রোলিয়াম এক্সপ্লোরেশন অ্যান্ড প্রোডাকশন কোম্পানি লিমিটেড (বাপেক্স) দ্বারা নিয়ন্ত্রিত হয়। এই গ্যাসক্ষেত্রটি থেকে ভোলায় আবাসিক ব্যবহারের জন্যও গ্যাস সংযোগ দেওয়া হচ্ছে।

ভূতত্ত্ব
শাহবাজপুর গ্যাসক্ষেত্রটি বোরহানউদ্দিন উপজেলার বোরহানগঞ্জের দক্ষিণে ৪ ং কাচিয়া ইউনিয়নের ১ নং ওয়ার্ডের শাহবাজপুর এলাকায় অবস্থিত। রাষ্ট্রীয় মালিকানাধীন কোম্পানি বাপেক্স ১৯৯৫ সালে এটি আবিষ্কার করে। ভোলা উত্তর-১ গ্যাসক্ষেত্র থেকে এটি প্রায় ৩২ কিলোমিটার উত্তরে অবস্থিত।

শাহবাজপুর গ্যাসক্ষেত্রটি বঙ্গীয় অববাহিকায় অবস্থিত। এই ভূ-কাঠামোটির ভূতাত্ত্বিক নাম হল 'ভূস্তরীয় কাঠামো'। দেশের অন্যান্য গ্যাস ক্ষেত্র সুরমা অববাহিকায় আবিষ্কৃত হয়েছে, যার ভূতাত্ত্বিক নাম হল 'ঊর্ধ্ব ভঙ্গ কাঠামো'।

আবিষ্কার 
জিওলজি অ্যান্ড জিওপিজিক্স লিমিটেডের প্রতিবেদন অনুযায়ী, ভোলায় গ্যাসের প্রাপ্যতা প্রথম জানা যায় ১৯৫২ সালে।  পরবর্তীতে পাকিস্তান শেল অয়েল কোম্পানি একটি দ্বিমাত্রিক ভূকম্পন জরিপ পরিচালনা করে। বাংলাদেশের স্বাধীনতার পর, ১৯৭৪-৭৫ সালের মধ্যে ২য় ধাপে একটি ভূকম্পন জরিপ পরিচালিত হয়। বাপেক্স সূত্রমতে, ১৯৮৬ সালে ভোলায় একটি দ্বিমাত্রিক ভূকম্পন জরিপের মাধ্যমে শাহবাজপুর গ্যাসক্ষেত্রের সন্ধান পাওয়া যায়। পেট্রোবাংলা ১৯৮৭ সালে ৩য় ধাপে আরেকটি ভূকম্পন জরিপ পরিচালনা করে। জরিপটির প্রতিবেদন অনুযায়ী, ১৯৯৪ সালে শাহবাজপুর-১ গ্যাসক্ষেত্রে খনন কার্যক্রম শুরু হয়।

বর্তমান অবস্থা
শাহবাজপুর গ্যাসক্ষেত্রের আওতায় বর্তমানে ৬ টি কূপ রয়েছে। এর মধ্যে কাচিয়া ১ নং গ্যাসক্ষেত্র এবং কাচিয়া ২ নং গ্যাসক্ষেত্রে মোট ৪ টি। ভোলা ভেদুরিয়ায় আছে একটি এবং টগবীর মুন্সিরহাট বাজার সংলগ্ন এলাকায় রয়েছে ১ টি। বর্তমানে ৪ টি কূপ চলমান রয়েছে।

গ্যাসক্ষেত্র থেকে প্রাপ্ত গ্যাসের উপর ভিত্তি করে, ভোলার বোরহানউদ্দিনে একটি ৩৫.৫ মেগাওয়াট রেন্টাল পাওয়ার প্ল্যান্ট ও ২২৫ মেগাওয়াট ক্ষমতাসম্পন্ন একটি বিদ্যুৎ কেন্দ্র স্থাপন করা হয়েছে। এছাড়া এই গ্যাসক্ষেত্র থেকে ভোলার আবাসিক লাইনে গ্যাস সরবরাহ করা হয়। যেটি পরিচালনা করে সুন্দরবন গ্যাস কোম্পানি।

গ্যাসক্ষেত্র বাজার 
এই গ্যাসক্ষেত্রকে কেন্দ্র করে এই এলাকায় গড়ে উঠেছে দোকানপাট এবং বাজার। গ্যাসক্ষেত্রটির শুরু লগ্নে এখানে মাত্র এক দুইটি দোকান ছিলো। কিন্তু সময়ের সাথে সাথে এখানে বাড়তে থাকে দোকানপাট। বর্তমানে এখানে আছে প্রায় ৫০ টি অধিক দোকান, আছে রকমারি স্টোর।  এর সাথেই আছে একটি মাদরাসা "গ্যাসফিল্ড নূরানী একাডেমি"

তথ্যসূত্র 

বাংলাদেশের প্রাকৃতিক গ্যাসক্ষেত্র
বরিশালের অর্থনীতি
১৯৯৫-এ বাংলাদেশে প্রতিষ্ঠিত
অমরেলী বিমানবন্দর

আমরেলি বিমানবন্দর হল ভারতের গুজরাত রাজ্যের একটি বিমানবন্দ।এটি আমরেলি শহরে অবস্থিত।বিমানবন্দরের রানওয়েটি ১২৬০ মিটার লম্বা। এই বিমানবন্দর থেকে সুরাট বিমানবন্দের বিমান চলাচল করে।ভেনটুরা এয়ারকানেট এই বিমান পরিচালনা করছে।

বিমান সংস্থা ও গন্তব্য

আরও দেখুন 
 দুর্গাপুর বিমানবন্দর
 বালুরঘাট বিমানবন্দর

তথ্যসূত্র

বহিঃসংযোগ 

ভারতের বিমানবন্দর
গুজরাতের বিমানবন্দর
আমরেলি জেলা
গালানগল

Galangal [./Galangal(Indonesian: Laos or Lengkuas) হল বিভিন্ন অঞ্চলের Rhizomatous মশলা এর সাধারণ নাম।

 Galangal এর বিকল্প নাম Galanga, একে সুগন্ধী Rhizome হিসাবে ব্যবহার করা যেতে পারে Zingiberaceae (ginger) এই পরিবারের যেকোনো  চারটি প্রজাতি, নামগুলি হল:
 Alpinia galanga, বা greater galangal
 Alpinia officinarum, বা lesser galangal
 Kaempferia galanga, অন্য নাম kencur, black galangal বা sand ginger
 Boesenbergia rotunda, অন্য নাম Chinese ginger বা fingerroot

ব্যবহার 
নানা-রকম Galangal Rhizomes পারম্পরিক এশিয়ার ব্যাঞ্জন এ ব্যবহার করা হয়, যেমন Thai এবং Lao tom yum এবং  Tom Kha Gai soups, Vietnamese Huế cuisine (tré) and throughout Indonesian cuisine,  soto). পালিশ Żołądkowa Gorzka vodka galangal এর স্বাদযুক্ত. যদিও  গালানগল এর সমস্ত প্রকারি সাধারণ আদার (common ginger) সাথে ঘনিস্ত সম্পর্ক যুক্ত, এবং সব গুলো গরম, মসলাযুক্ত আদার সাথে সম্পর্ক যুক্ত, প্রতিটি নিজের দিক থেকে অনন্য, এবং গালানগল সাধারণত আদা সঙ্গে সমার্থক বা ঐতিহ্যগত এশিয়ান খাবারের মধ্যে একে অপরের হিসাবে গণ্য করা হয় না।

ব্যবসায়িক ভিত্তিতে, গালানগল এর গুটি বা শুকনো করা,ফালি করে কাটা বা গুঁড়ো অবস্থায় সাধারণত এশিয়ার বাজারেই পাওয়া যায়।

পাদটীকা

উল্লেখ

আরও পড়ুন 
 |title= অনুপস্থিত বা খালি  (সাহায্য)

External links 
 Encyclopedia of Spices

শিরোনামহীন উদ্ধৃতিসহ পাতা‎
ঔষধি উদ্ভিদ
মসলা
ভিয়েতনামি রন্ধনশৈলী
থাই রন্ধনশৈলী
ইন্দোনেশীয় রন্ধনশৈলী
উদ্ভিদের সাধারণ নাম
জে. জি. ফারেল

জেমস গর্ডন ফারেল (ইংরেজি: James Gordon Farrell; ২৫ জানুয়ারি, ১৯৩৫ - ১১ আগস্ট, ১৯৭৯) ছিলেন একজন ব্রিটিশ বংশোদ্ভূত আইরিশ ঔপন্যাসিক। তিনি তার এম্পায়ার ত্রয়ী উপন্যাস ট্রাবল্‌স (১৯৭০), দ্য সীজ অফ কৃষ্ণপুর (১৯৭৩), ও দ্য সিঙ্গাপুর গ্রিপ (১৯৭৮) এর জন্য পরিচিতি লাভ করেন। উপন্যাস তিনটিতে ব্রিটিশ উপনিবেশিক শাসনের রাজনৈতিক ও মানবিক দিকগুলো উঠে এসেছে। তিনি ১৯৭১ সালে ট্রাবল্‌স উপন্যাসের জন্য জেওফ্রি ফেবার স্মারক পুরস্কার এবং ১৯৭৩ সালে দ্য সীজ অফ কৃষ্ণপুর উপন্যাসের জন্য ম্যান বুকার পুরস্কার অর্জন করেন। ২০১০ সালে ট্রাবল্‌স লস্ট ম্যান বুকার পুরস্কার লাভ করে।

জীবনী

প্রাথমিক জীবন
ফারেল ১৯৩৫ সালের ২৫ জানুয়ারি লিভারপুলে এক ইঙ্গ-আইরিশ পরিবারে জন্মগ্রহণ করেন। তার পিতা উইলিয়াম ফারেল ১৯২৯ সালে বেঙ্গল প্রেসিডেন্সিতে অ্যাকাউন্ট্যান্ট হিসেবে কর্মরত ছিলেন। তার মা প্রুডেন্স জোসেফিন রাসেল ছিলেন একজন রিসেপশনিস্ট ও ডাক্তারের সহকারী। ১২ বছর বয়সে গর্ডন ফারেল ল্যাঙ্কাশায়ারের রোজেল স্কুলে পড়াশুনা করেন। দ্বিতীয় বিশ্বযুদ্ধের পরে ফারেলের পরিবার ডাবলিনে চলে যান এবং ফলে তিনি আয়ারল্যান্ডে বেশি সময় কাটান। রোজেল স্কুল ছাড়ার পর তিনি কিছুদিন কানাডিয়ান আর্কটিকের ডিসট্যান্ট আর্লি ওয়ার্নিং লাইন-এ কাজ করেন। ১৯৫৬ সালে তিনি ব্রাসেনস কলেজ, অক্সফোর্ড-এ ভর্তি হন। ব্রাসেনসে পড়াকালীন তিনি পোলিও রোগে আক্রান্ত হন এবং অংশিক পঙ্গু হয়ে যান। ১৯৬০ সালে তিনি অক্সফোর্ড থেকে তৃতীয় বিভাগে পাস করেন এবং ফ্রান্সে চলে যান। সেখানে তিনি লাইসিতে পাঠদান শুরু করেন।

প্রাথমিক সাহিত্যকর্ম
ফারেল রচিত প্রথম উপন্যাস অ্যা ম্যান ফ্রম এলসওয়্যার ১৯৬৩ সালে প্রকাশিত হয়। দুই বছর পর তার দ্বিতীয় উপন্যাস দ্য লাং (১৯৬৫) প্রকাশিত হয়। ১৯৬৭ সালে তিনি তার তৃতীয় উপন্যাস অ্যা গার্ল ইন দ্য হেড প্রকাশ করেন।

এম্পায়ার ত্রয়ী
তার রচিত এম্পায়ার ত্রয়ী উপন্যাস ট্রাবল্‌স (১৯৭০), দ্য সীজ অফ কৃষ্ণপুর (১৯৭৩), ও দ্য সিঙ্গাপুর গ্রিপ (১৯৭৮) এর জন্য তিনি সমাদৃত হন। ২০০৮ সালে সালমান রুশদি বলেন, "সন্দেহাতীতভাবে তিনি (ফারেল) বর্তমান সময়ের অন্যতম সেরা ইংরেজ ঔপন্যাসিক। তাঁর রেখে যাওয়া উপন্যাস ত্রয়ী পৃথকভাবে অসাধারণ।"

মৃত্যু
১৯৭৯ সালে ফারেল লন্ডন ছেড়ে দিয়ে দক্ষিণ আয়ারল্যান্ডের শিপ্‌স হেড পেনিন্‌সুলায় থাকার সিদ্ধান্ত নেন। কয়েকমাস পরে ব্রান্টি বের উপকূলে পানিতে ডুবে মারা যান।
তাকে সেন্ট জেমস চার্চ, আয়ারল্যান্ডে সমাধিস্ত করা হয়।

সাহিত্যকর্ম

প্রাথমিক সাহিত্যকর্ম
 অ্যা ম্যান ফ্রম এলসওয়্যার (১৯৬৩)
 দ্য লাং (১৯৬৫)
 অ্যা গার্ল ইন দ্য হেড (১৯৬৭)

এম্পায়ার ত্রয়ী
 ট্রাবল্‌স
 দ্য সীজ অফ কৃষ্ণপুর
 দ্য সিঙ্গাপুর গ্রিপ

মৃত্যুর পর প্রকাশিত
 দ্য পুসিক্যাট হু ফেল ইন লাভ উইথ অ্যা সুটকেস (১৯৭৩-৭৪, আটলান্টিস)
 দ্য হিল স্টেশন (১৯৮১)
 অ্যান ইন্ডিয়ান ডায়েরি (অপ্রকাশিত, সম্পাদক জন স্পারলিং)

পুরস্কার
 ১৯৭১: জেওফ্রি ফেবার স্মারক পুরস্কার (ট্রাবল্‌স) 
 ১৯৭৩: ম্যান বুকার পুরস্কার (দ্য সীজ অফ কৃষ্ণপুর)
 ২০১০: লস্ট ম্যান বুকার পুরস্কার (ট্রাবল্‌স)

তথ্যসূত্র

বহিঃসংযোগ

১৯৩৫-এ জন্ম
১৯৩৯-এ মৃত্যু
২০শ শতাব্দীর আইরিশ ঔপন্যাসিক
আইরিশ পুরুষ ঔপন্যাসিক
লিভারপুলের ঔপন্যাসিক
বুকার পুরস্কার বিজয়ী
ইঙ্গ-আইরিশ বংশোদ্ভূত ব্যক্তিত্ব
১৯৭৯-এ মৃত্যু
ব্রেসনোজ কলেজ, অক্সফোর্ডের প্রাক্তন শিক্ষার্থী
আইরিশ বংশোদ্ভূত ইংরেজ ব্যক্তি
২০শ শতাব্দীর ইংরেজ ঔপন্যাসিক
মোহাম্মদ আমিন উল্লাহ

মোহাম্মদ আমিন উল্লাহ (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

জন্ম ও শিক্ষাজীবন 
মোহাম্মদ আমিন উল্লাহর জন্ম নোয়াখালী জেলার কবিরহাট উপজেলার রামেশ্বরপুর গ্রামে। তার বাবার নাম রমজান আলী এবং মায়ের নাম আফিজা খাতুন। তার স্ত্রীর নাম হাজরা খাতুন। তাদের দুই মেয়ে।তার এক মাত্র পুরুষ ওয়ারিশ তার নাতি আবুনাছের পারভেজ

কর্মজীবন 
পাকিস্তানি সেনাবাহিনীর চতুর্থ ইস্ট বেঙ্গল রেজিমেন্টে চাকরি করতেন মো. আমিন উল্লাহ। ১৯৭১ সালে এই রেজিমেন্টের অবস্থান ছিল কুমিল্লা সেনানিবাসে। মার্চে সম্ভাব্য ভারতীয় আগ্রাসনের কথা বলে এই রেজিমেন্টের বেশির ভাগ সেনাকে ব্রাহ্মণবাড়িয়া ও সিলেটের শমসেরনগর পাঠানো হয়। অল্প কিছু সেনা সেনানিবাসের ভেতর অবস্থান করেন। মুক্তিযুদ্ধ শুরু হলে তিনি যুদ্ধে যোগ দেন।

মুক্তিযুদ্ধে ভূমিকা 
কুমিল্লা রেলস্টেশন থেকে আখাউড়া অভিমুখ তিন স্টেশন পর এক স্থানে একদিন পাকিস্তানি সেনাবাহিনীর সঙ্গে মুক্তিযোদ্ধাদের বড় রকমের সংঘর্ষ হয়। সেদিন মো. আমিন উল্লাহ মুক্তিবাহিনীর যে দলে ছিলেন, সেই দলের দলনেতা আহত হন। তখন তিনি দলের দলনেতার দায়িত্ব নেন। যুদ্ধের একপর্যায়ে পাকিস্তানি সেনাদের আক্রমণের তীব্রতা মারাত্মকভাবে বেড়ে যায়। পাকিস্তানি সেনারা তাদের লক্ষ্য করে গুলিবর্ষণের পাশাপাশি ব্যাপক গোলাবর্ষণ করছিল। এতে যুদ্ধক্ষেত্রে টিকে থাকা তাদের জন্য অসম্ভব হয়ে পড়ে। 
এ অবস্থায় মো. আমিন উল্লাহ সহযোদ্ধাদের নিয়ে কিছুটা পিছু হটে অবস্থান নেন। এরপর তিনি সহযোদ্ধাদের সেখানে রেখে অধিনায়কের সঙ্গে পরামর্শ করতে যান। কিছুক্ষণ পর ফিরে দেখেন, তার দলের তিনজন মুক্তিযোদ্ধা আবার সামনে এগিয়ে বিপদজনক স্থানে গেছেন। এদিকে অধিনায়ক তাকে নির্দেশ দিয়েছিলেন পাকিস্তানি সেনাদের আক্রমণের তীব্রতা না কমা পর্যন্ত নিরাপদ স্থানে থাকার। তীব্রতা কমলে আবার পাল্টা আক্রমণ শুরু হবে। সে জন্য তিনি তার তিন সহযোদ্ধাকে ফিরিয়ে আনতে সামনে যান। তাদের নিয়ে ফিরে আসার পথে ভূমিতে পাকিস্তানি সেনাদের পেতে রাখা একটি মাইনের ওপর তার পা পড়ে। শরীরের চাপে মাইনটি বিস্ফোরিত হয়ে তার বাঁ পায়ের হাঁটু পর্যন্ত উড়ে যায়। তিনি মাটিতে পড়ে যান। মাইনটি বিস্ফোরিত হলে প্রথমে তিনি বুঝতে পারেননি তার পা উড়ে গেছে। একটু পর ওঠার চেষ্টা করলে বুঝতে পারেন তার বাঁ পা নেই। পরে সহযোদ্ধারা উদ্ধার করে তাকে ফিল্ড হাসপাতালে পাঠিয়ে দেন। মো. আমিন উল্লাহ যুদ্ধ করেন ২ নম্বর সেক্টর এলাকায়। পাকিস্তানি সেনাবাহিনীর বিরুদ্ধে এক যুদ্ধে তিনি আহত হন। মাইনের আঘাতে তার বাঁ পায়ের হাঁটু পর্যন্ত উড়ে যায়। সহযোদ্ধারা তাকে উদ্ধার করে ফিল্ড হাসপাতালে পাঠান। পরে তার চিকিৎসা হয় ভারতের মাদ্রাজ ও মুম্বাইয়ে। পুরোপুরি সুস্থ হননি।

পুরস্কার ও সম্মাননা 
 বীর প্রতীক

তথ্যসূত্র

পাদটীকা

বহি:সংযোগ 

বীর প্রতীক
বাংলাদেশের স্বাধীনতা যুদ্ধে জড়িত ব্যক্তি
দুর্গাপুর ইউনিয়ন, উলিপুর

দুর্গাপুর ইউনিয়ন বাংলাদেশের রংপুর বিভাগের কুড়িগ্রাম জেলার উলিপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৪৯.৯৪.৫০।

ইতিহাস 

দুর্গাপুর ইউনিয়ন জনসংখ্যায় কুড়িগ্রাম জেলায় একটি অন্যতম বৃহত্তম ইউনিয়ন। এটি কুড়িগ্রাম-চিলমারী সড়কে অবস্থিত একটি বড় বাজার ও ব্যবসা কেন্দ্র। এটির পরিধি ধরা হয় পাঁচপীর কলেজ থেকে দুর্গাপুর বাজার পল্লি বিদ্যুৎ অফিস পর্যন্ত।

ভৌগোলিক অবস্থান ও আয়তন 
উত্তরে সদরের বেলগাছা,  মোগলবাসা ও কুড়িগ্রাম পৌরসভা দক্ষিণে ধরণীবাড়ী ও পান্ডুল ইউপি পূর্বে বুড়াবুড়ী ইউপি পশ্চিমে পান্ডুল ও উমর মজিদ ইউপি।

উলিপুর উপজেলা সদর হতে উত্তরে দিকে অবস্থিত এ ইউনিয়নের মোট আয়তন ৬,০৯৮ একর বা ২৪.৬৮ বর্গকিলোমিটার।

প্রশাসনিক এলাকা 
দুর্গাপুর ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —

 গোড়াই,
 অর্জুনডারা,
 গোড়াই মন্ডলপাড়া,
 পাঁচপীর,
 ছড়ারপাড়,
 গোড়াই রঘুরায়,
 গমবাড়ী,
 যমুনা,
 পাইকপাড়া,
 ঝেল্লাআম,
 বর্ম্মতত,
 দুর্গাপুর,
 দলালীপাড়া,
 কামারপাড়া,
 সরকারপাড়া,
 সরদারপাড়া,
 দুর্গাপুর মন্ডলপাড়া,
 গোপীনাথপুর,
 কামাল খামার,
 জানজায়গীর,
 গোড়াই কল্যাণ,
 গোড়াই ব্যাপারী পাড়া,
 বেলের তল,
 বোর্ড স্কুল।

জনসংখ্যা 
২০১১ সালের আদমশুমারি অনুযায়ী দুর্গাপুর ইউনিয়নের মোট জনসংখ্যা ছিল ৩৪২৬৩ জন, যারা ৮৯০১ টি পরিবারে বসবাস করে,  যার মধ্যে পুরুষ হল ১৬৩৬২ জন এবং নারী হল ১৭৯০১ জন।

শিক্ষা ও সংস্কৃতি 
দুর্গাপুর ইউনিয়নের গড় সাক্ষরতা হার ৪৫.৭%। তার মধ্যে নারী শিক্ষার হার ৪২.২% এবং পুরুষ শিক্ষার হার ৪৯.৬%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
দূর্গাপু‌রের অ‌নেক কৃ‌তি সন্তান বি‌ভিন্ন পাব‌লিক বিশ্ব‌বিদ‌্যাল‌য়ে সুনা‌মের সা‌থে শিক্ষকতা ক‌রে যা‌চ্ছেন।

অর্থনীতি ও যোগাযোগ 
দুর্গাপুর ইউনিয়নের অর্থনীতি মূলত কৃষি নির্ভর।

আরও দেখুন 
 বাংলাদেশের ইউনিয়ন
 বাংলাদেশে স্থানীয় সরকার
 রংপুর বিভাগ
 গোড়াইহাট

তথ্যসূত্র 
০৩. ভৌগোলিক অবস্থান 

০৪. গ্রামসমূহ

বহিঃসংযোগ
 দুর্গাপুর ইউনিয়ন — বাংলাদেশ জাতীয় তথ্য বাতায়ন

উলিপুর উপজেলার ইউনিয়ন
গুনাইগাছ ইউনিয়ন

গুনাইগাছ ইউনিয়ন বাংলাদেশের রংপুর বিভাগের কুড়িগ্রাম জেলার উলিপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৪৯.৯৪.৫৫।

ইতিহাস

ভৌগোলিক অবস্থান ও আয়তন 
উলিপুর উপজেলা সদর হতে পূর্ব দিকে অবস্থিত এ ইউনিয়নের মোট আয়তন ৬২৩৩ একর বা ২৫.২৩ বর্গকিলোমিটার।

প্রশাসনিক এলাকা 
গুনাইগাছ ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —

জনসংখ্যা 
২০১১ সালের আদমশুমারি অনুযায়ী গুনাইগাছ ইউনিয়নের মোট জনসংখ্যা ছিল ২৮২৩৯ জন, যারা ৭৪০৯ টি পরিবারে বসবাস করে,  যার মধ্যে পুরুষ হল ১৩৫৪২ জন এবং নারী হল ১৪৬৯৭ জন।

শিক্ষা ও সংস্কৃতি 
গুনাইগাছ ইউনিয়নের গড় সাক্ষরতা হার ৫০.৩%। তার মধ্যে নারী শিক্ষার হার ৪৭.০% এবং পুরুষ শিক্ষার হার ৫৩.৯%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ

অর্থনীতি ও যোগাযোগ 
গুনাইগাছ ইউনিয়নের অর্থনীতি মূলত কৃষি নির্ভর।

আরও দেখুন 
 বাংলাদেশের ইউনিয়ন
 বাংলাদেশে স্থানীয় সরকার
 রংপুর বিভাগ

তথ্যসূত্র

বহিঃসংযোগ
 গুনাইগাছ ইউনিয়ন  — বাংলাদেশ জাতীয় তথ্য বাতায়ন

উলিপুর উপজেলার ইউনিয়ন